###

####

Originalbiletet

Etter bruk av filteret “Krusning”

Du har tilgang til filteret frå biletmenyen via Filter → Forvrengningar → Krusning

Filteret omformar det aktive laget eller den aktive markeringa til bølgjer. Effekten kan minne om refleksjonar i uroleg vatn.

####

Førehandsvising

  Førehandsvisinga syner endringane i biletet etter kvart som du endrar parametra. Endringane blir ikkje lagt inn i biletet før du trykker på knappen OK.

Innstillingar
  Kantutjamning

    Kantutjamning: Dette forbetrar skråkantar i biletet ved å jamne ut overgangane.

  Behald flislegginga

    Behald flislegginga: Dersom biletet er flislagt, blir dei saumlause overgangane uforandra.

Orientering

  Her kan du bestemma om bølgjene skal vere Horisontale eller Vertikale.

Kantar

  Sidan filteret forskyv pikslar i biletet, kan det hende at det forsvinn pikslar frå kantane av biletet. Du kan her bestemme korleis dei manglande pikslane skal erstattast.

  - InnstillingaLinjebryting fører til at pikslar som forsvinn frå ei side, dukkar opp på motsett side og såleis erstattar pikslane som forsvinn.

  - Med Smøre blir dei overskytande pikslane spreidde utover for å erstatte dei manglande pikslane.

  - Er valet Svart aktivert, vil dei manglande pikslane bli erstatta med svarte pikslar.

Bølgetype

  Her kan du velje forma på bøljene.

  - Sagtann: Bølgjene stig sakte og fell deretter brått av.

  - Sinus: Bølgjene stig og fell regelmessig som dønningar.

Periode

  Ein Periode er de same som bølgelengda. Skalaen har eit område frå 0 til 200 pikslar.

Amplitude

  Amplitude er relatert til bølgehøgda, rekna frå 0 til 200 pikslar.