###

####

Originalbiletet

Etter bruk av filteret “Verdiutbreiing”

Du har tilgang til filteret frå biletmenyen via Filter → Forvrengningar → Verdiutbreiing

Dette filteret forandrar fargekantane ved å spreie pikslar med verdiar mellom dei valde grenseverdiane i dei valde retningane. Du kan også velje korleis dei spreidde pikslane skal påverka eksisterande pikslar.

####

Førehandsvising

  Førehandsvisinga syner endringane i biletet etter kvart som du endrar parametra. Endringane blir ikkje lagt inn i biletet før du trykker på knappen OK.

Modus

  I det følgjande blir kvar modus vist med bileteksempel.

  - Meir kvitt: Pikslane vil forplante seg frå område med høg lysverdi til område med lågare lysverdi og såleis utvide dei lyse områda.

  - Meir svart: Pikslane vil forplante seg frå område med låg lysverdi til område med høgare lysverdi og såleis utvide dei mørke områda.

  - Middelverdi til spissane: I området mellom dei to grenseverdiane blir fargane i dei pikslane som finst der frå før og dei nye pikslane blanda samen til ein middelverdi.

  - Forgrunn til spissane: Området mellom dei to grenseverdiane blir sett til forgrunnsfargen som blir vist i verktøykassa.

  - Bare forgrunn: Bare område som har same fargen som forgrunnsfargen i verktøyskassa blir påverka.

  - Bare bakgrunn: Bare område som har same fargen som bakgrunnsfargen i verktøykassa blir påverka.

  - Meir opak og Meir transparent: Pikslane vil forplante seg frå opake (ugjennomsiktige) eller transparente (gjennomsiktige) område og gjere desse større. Desse funksjonane verkar bare på bilete med alfakanal.

Parameterverdiane
  Parametra

    Nedre/Øvre grenseverdi: Desse glidebrytarane bestemmer nedre og øvre grense for kva pikselverdiar som skal påverkast av filteret. Bare pikslar med verdiar mellom desse grenseverdiane blir påverka.

  Utbreiingsforhold

    Utbreiingsforhold: Dette bestemmer kor stor utbreiinga skal vere. Dess høgare tal dess sterkare verknad av filteret.

  Utbreiingsretning

    Utbreiingsretning: Du kan velje ein eller fleire av dei fire retningane Oppover, Nedover, Til høgre eller Til venstre.