###

####

Originalbiletet

Etter bruk av filteret “dias”

Dette filteret gjer at biletet blir sjåande ut som eit lysbilde (dias) ved å legge til ein perforert, svart kant over og under biletet. Dersom biletet er i høgdeformat, blir kanten lagt på kvar av sidene. “Filmbasen” kan også innehalde tekst og biletnummer.

Forholdet mellom breidde og høgde er sett til 3 : 2. Dersom biletet har eit anna format, blir det beskore. Dersom biletet er i breiddeformat, altså at biletbreidda er større enn høgda, vil den svarte ramma bli lagt til oppe og nede i biletet, elles blir ho lagt til på høgre og venstre side. Du kan bestemma farge og skrifttype for teksten som kjem fram i rammene. Perforeringane blir teikna med den gjeldande bakgrunnsfargen.

Filteret verkar bare på RGB-bilete og gråskalabilete med eitt biletlag. For andre format er kommandoen gråa ut.

####

Tekst

  Teksten som skal visast på ramma (“filmen”). Det er lite plass, så teksten bør vere kort.

Nummer

  Talet du skriv her blir brukt for å imitere biletnummeret på filmen. (På ein verkeleg film normalt frå 1 til ca. 40). Talet blir vist to ganger, den eine gongen med bokstaven “A” lagt til.

Skrifttype

  Klikk på denne knappen for å opna dialogvindauget for å velje skrifttype for teksten på ramma.

Tekstfarge

  Klikk på denne knappen for å opna dialogvindauget for å velje skriftfarge for teksten på ramma.

Arbeid på kopi

  Dersom du har merka av for dette valet, vil originalbiletet vere uforandra. Ramma blir lagt til i ein kopi av originalen.