###

Revision History
Revision $Revision: 2419 $ | 2007-12-09 | KoSt

Dialogen Opna ei adresse gir deg høve til å laste ned eit bilete, dersom GIMP kjenner formatet, frå ei nettverksadresse (URI), frå ein bane på harddisken din eller frå andre datakjelder. Normalt vil utgangspunktet vere /home/<brukarnamn>/ på Linux og C:\Documents and Settings\<brukarnamn>\Mine dokumenter\Mine bilder\ på Windows. Dette er utgangspunktet for relativ adressering. Du kan også skrive inn absolutte adresser.

####

- Du har tilgang til denne kommandoen frå biletmenyen via Fil → Opna adresse…

####

Dei vanlegaste måtane å opne bilete på er

file://

  å opna biletet frå eit lokalt lagringsmedium

  Du kan sløyfe “file://” om du vil og bare skrive inn filnamnet med full relativ eller absolutt stig.

  Kva for mappe som er førevald for relative adresser, er avhengig av operativsystemet. I Linux er det til vanleg `/home/<username>/`, i Windows `C:\Documents and Settings\<brukarnamn>\My Documents\My Images\` og `/Users/<brukarnamn>/` på Mac OS X.

ftp://

  å opna eit bilete frå ein ftp-servar

http://

  å laste ned biletet frå ei nettside

  Når du er inne på ei nettside, kan du høgreklikke på eit bilete og velje “Kopier bildeadresse” på lokalmenyen som kjem opp. Klikk deretter på “Opna ei adresse” i hovudmenyen for GIMP og lim adressa inn i menyen “Opna adresse”.

  Sjølv om denne måten gjer det lett å grabbe biletet frå nettsider: Respekter reglane for opphavsrett! Ikkje alle bilete er til fritt bruk, endå om dei er publiserte på Internett.