###

Originalbiletet

Spegelbiletet

Når du har bruk for at personen på biletet ser den andre vegen, eller at toppen av biletet skal vere botnen, då spegelvender du biletet. Dette får du til ved å høgreklikka på biletflata og følgje menyen Verktøy → Transformasjonsverktøy → Spegelvend, eller enklare: klikk på ikonet i verktøyskrinet.

Ved hjelp av APOD biletet [APOD07] kunne eg her demonstrere alle utgåvene av spegelvending, men du hadde gått lei lenge før eg var ferdig. Studer heller biletet over.

Verktøyet er her brukt i normalinnstillinga som spegelvender biletet rundt ein loddrett akse.