##

###

Denne gruppa inneheld åtte verktøy som blir brukte til å forandra presentasjonen av biletet eller eit biletelement, eit biletlag, eit utval eller ein bane. Desse verktøya forandrar ikkje innhaldet i pikslane, men plasseringa av dei i høve til kvarandre eller i høve til biletet. Kvart av verktøya har sitt eige dialogvindauge der du kan bestemme ulike innstillingar for verktøyet før du tar det i bruk.

####

Ein del innstillingar er felles for fleire av transformasjonsverktøya, og blir omtalte her. Dei innstillingane som er spesielle for einskilde verktøy blir omtalte saman med verktøyet.

Transformér

  GIMP har tre knappar som du kan bruke for å bestemme kva for biletelement verktøyet skal arbeide på. (Knappane kan også heite “Flytt” eller “Spegelvend”).

  Hugs at valet du gjer blir gjeldande heilt til du trykker ein annan knapp, også om du avslutter arbeidet.

  - Når den første knappen er aktivert, vil verktøyet arbeide på det aktive laget. Dersom laget inneheld eit utval, vil verktøyet verke på dette i staden for på laget.

  - Når den andre knappen er aktivert, vil verktøyet verke bare på omrisset av utvalet, eller på heile laget dersom det ikkje finst utval.

  - Når den tredje knappen er aktivert, vil verktøyet verke bare på banar.

Retning

  Retningen er kva retning laget blir transformert, anten Framover (normal) eller Bakover (korrigerande). Framover betyr i denne samanhengen at biletet blir forandra til slik du ser det når du drar i handtaka som dukkar opp når du klikkar på biletet med eitt av desse verktøya.

  Retninga bakover er først og fremst lagt inn for lettare å kunne rette opp geometriske feil i digitale bilete. Du drar i handtaka og legg ramma eller rutenettet langs med feilen du vil rette opp. Når du trykker knappen som gjer at verktøyet utfører handlinga, vil ramma bli retta opp og dra biletet med seg. Skal du t.d. rette opp ein skeiv husvegg, plasserer du ramma parallelt med husveggen.

Interpolasjon

  Ved hjelp av nedtrekkslista Interpolasjon kan du velje kvaliteten på transformasjonen. Sjå meir om dette i ordlista under interpolasjon.

Klipping

  Dersom transformasjonen skulle føre til at biletformatet blir endra, kan du her velje korleis biletet skal tilpassast forandringane.

  Du har valet mellom fleire ulike klippemetodar:

  Tilpassa

    Originalbiletet

    Rotert med “tilpassa”

    Rotert med “tilpassa”. Lerretet er nå forstørra for å gi plass til laget

    Laget blir forstørra slik at det blir plass til heile laget. Omrisset for det nye laget er synleg. Du kan gjere også innhaldet i laget synleg med kommandoen Bilete → Tilpass lerret til lag.

  Beskjer

    Rotert beskore

    Laget blir ikkje forstørra når du roterer det. Alt som kjem utføre biletkanten blir klipt vekk.

  Beskjer til resultatet

    Rotert beskore til resultatet

    Det nye laget blir forminska slik at dei tomme områda i hjørna i det roterte laget blir skorne bort.

  Beskjer med sideforhold

    Beskjer med sideforhold

    Denne innstillinga verkar som Beskjer til resultatet, men syter for at sideforholda er dei same som i originalbiletet.

Førehandsvising

  I GIMP kan du velje mellom fire ulike former for førehandsvising for desse verktøya:

  Omriss

    Legg ei ramme rundt området, med eit handtak i kvart hjørne. Du kan dra i handtaka for å flytte ramma rundt på førehandsvisinga. Verknaden blir ikkje overført til biletet før du trykker knappen som aktiverer verktøyet.

  Rutenett

    Legg eit nett over området, med eit handtak i kvart hjørne. Du kan dra i handtaka for å flytte nettet rundt på førehandsvisinga. Verknaden blir ikkje overført til biletet før du trykker knappen som aktiverer verktøyet.

  Bilete

    Førehandsvisinga viser nå ein kopi av biletet, med ei ramme rundt. Flyttingane verkar på denne kopien. Det underliggande biletet blir synleg der kopien ikkje dekker biletet.

  Bilete + rutenett

    Begge er synlege samstundes.

  Dei ulike måtane for førehandsvising er lagt inn for å lette arbeidet. Kva måte du vel for førehandsvisinga påverkar ikkje det ferdige resultatet.

  Innstillingane med rutenett aktiverer ein nedtrekksmeny med to innstillingar: Talet på rutenettlinjer og Avstand mellom rutenettlinjene. Bruk glidebrytaren for å bestemme verdiane.

  Når du transformerer ein bane, vil førehandsvisinga vise bare omrisset. Dei andre innstillingane er utilgjengelege.